
ROMÂNIA
JUDEŢUL BIHOR
MUNICIPIUL MARGHITA
             



Proiect de  hotărâre 
privind activitatea  asistenţilor  personali  desfăşurată  în  semestrul I al anului 2021

Analizând temeiul juridic:
- prevederile art 40, alin.(2) din Legea 448/2006 privind protecţia şi promovarea drepturilor persoanelor cu handicap, republicată,cu modificările și completările ulterioare,  referitor la întocmirea şi prezentarea unui raport semestrial către consiliul local cu privire la activitatea asistenţilor personali;
- prevederile art.29, alin.(1) din H.G.nr.268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap;
Având în vedere : 
- referatul de aprobare al primarului Municipiului Marghita înregistrat cu nr.7363 din 13.07.2021, în calitate de inițiator al proiectului de hotărâre; 
In baza art. 129 , alin. (2),  lit.d) și alin. (7), lit b) din OUG  57/2019- Codul administrativ,  
            Primarul Municipiului Marghita, propune următorul 


Proiect de hotărâre:

Art.l Se aprobă raportul privind  activitatea  asistenţilor personali ai persoanelor cu handicap grav, desfăşurată  în  semestrul I al anului 2021, respectiv  perioada ianuarie- iunie 2021, conform anexei ce face parte integrantă din prezenta hotărâre.

Art.2 –Prezenta  hotărâre se comunică: Primarului Municipiului Marghita; Serviciului Administraţie publică  locală , Autoritate tutelară şi Asistenţă socială; Direcţiei Generale de Asistenţă Socială şi Protecţia Copilului Bihor; Secretariatului Comisiei Judeţene pentru Incluziune Socială din cadrul Direcţiei de Muncă şi Instituţiei Prefectului Judeţului Bihor




Inițiator: primar Marcel -Emil SAS- ADĂSCĂLIȚII    		    
										Avizat legalitate 
                                                                                                             Secretar general  U.A.T.





ANEXĂ la Proiectul de hotărâre 


RAPORT
PRIVIND ACTIVITATEA  ASISTENŢILOR  PERSONALI  DESFĂŞURATĂ  ÎN  SEMESTRUL I AL ANULUI 2021


În conformitate cu prevederile art. 29, alin.1 din H.G. nr. 268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, Compartimentul de asistenţă socială de la nivelul primăriei, trebuie să prezinte  Consiliului local un raport care să conţină date referitoare la activitatea asistenţilor personali ai persoanelor cu handicap grav, precum: 
- Dinamica angajării asistenţilor personali;
- Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;
- Informaţii privind numărul de asistenţi personali instruiţi;
- Numărul de controale efectuate şi problemele sesizate.
 	Precizăm că în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap, rolul compartimentului de specialitate a fost acela de a monitoriza în condiţii optime atribuţiile şi obligaţiile care le revin asistenţilor personali ai persoanelor cu handicap grav, în vederea ameliorării situaţiei acestora, astfel încât aceştia să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale. Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale. Îngrijirile ce li se acordă, pot permite persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului de care suferă.
Ţinând cont de aceste aspecte, în 2021/semestrul I, Compartimentul de asistenţă socială din cadrul Serviciului Administraţie locală autoritate tutelară şi  asistenţă socială, raportează următoarele:

Dinamica angajării asistenţilor personali.
1.În perioada 01.01.2021 -30.06.2021. nu au fost angajați asistenți personali.
2. La data de 30.06.2021, în evidenţele noastre, se află un număr de 34 persoane cu handicap grav care beneficiază de asistent personal angajat pe bază de contract individual de muncă.
3. Conform evidenţelor, asistenţii personali îngrijesc un număr de 12 copii cu dizabilităţi şi 22 persoane adulte cu handicap.

b) Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro.
 	Referitor la acest aspect precizăm că pe raza municipiului nu sunt înfiinţate şi nu funcţionează Centre de tip respiro. Menţionăm ca aceste Centre urmează a fi înfiinţate ca structuri fără personalitate juridică în subordinea consiliilor judeţene, în structura Direcţiilor Generale de Asistenţă Socială si Protecţia Copilului, cu avizul şi sub îndrumarea metodologică a Autorităţii Naţionale pentru  Drepturile Persoanelor cu Dizabilități. Întrucât nu sunt condiţii de înlocuire a asistentului personal pe perioada concediului de odihnă şi nu există nici posibilitatea găzduirii bolnavului într-un Centru de tip respiro, s-a luat măsura legală de acordare pentru persoana cu handicap grav a unei indemnizaţii echivalente cu indemnizaţia prevăzută la art.43 alin.(1) din Legea nr.448/2006. Indemnizaţia  se va acorda în luna noiembrie  2021  unui număr de 34 persoane cu handicap grav, iar un număr de 34 asistenţi personali vor beneficia astfel de concediu de odihnă, în lunile octombrie-noiembrie 2021.

c) Informaţii privind numărul de asistenţi personali instruiţi.
Preciză	m că în conformitate cu prevederile art. 38, lit. a din Legea nr. 448/2006 privind protecţia şi promovarea drepturilor persoanelor cu handicap, asistenţii personali au obligaţia să participe o dată la 2 ani la o instruire organizată de angajator. Tematica de instruire a fost stabilită prin Ordinul nr. 319/02.10.2007 al preşedintelui Autorităţii Naţionale pentru Persoanele cu Dizabilități emis în termen de 90 de zile de la data intrării in vigoare a H.G. nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap. Instruirea a unui număr de 36 asistenţi personali a avut loc în data de 12.12.2019 la sediul  Primăriei Marghita, cu sprijinul Asociaţiei Hulda-Abrămuţ, prelucrându-se tematica sus menţionată. 


d) Numărul de controale efectuate şi problemele sesizate.
Verificările efectuate de către inspectorii din cadrul Serviciului au vizat următoarele aspecte: modul în care sunt îndeplinite obligaţiile contractuale ale asistentului personal, evaluarea socială şi psihologică atât a asistentului personal cât şi a persoanei cu handicap grav. În urma anchetelor sociale efectuate la domiciliul persoanelor cu handicap nu au fost sesizate probleme deosebite. În cursul anului 2021/semestrul I au fost controlate la domiciliu un număr de 34 persoane cu handicap grav. Nu au fost sesizate aspecte negative legate de activitatea asistentului personal dar şi-au manifestat dorinţa ca societatea să fie mai deschisă la problemele lor, în special privind socializarea, integrarea în şcolile speciale, şi participarea la activităţi sportive, culturale şi distractive.
 
Alte servicii de care beneficiază persoanele cu handicap:
1. Indemnizaţie lunară pentru persoanele cu handicap grav care optează pentru această formă de protecţie în locul asistentului personal. În anul 2021 semestrul I s-au înregistrat un număr de 19 cazuri noi de acordare a indemnizaţiei pentru persoanele cu handicap grav sau pentru reprezentanţii legali ai acestora , numărul total la 30.06.2021 fiind de 125 de indemnizaţii.
2. Ajutoare de urgenţă: sunt acordate în conformitate cu prevederile legislaţiei în vigoare.
În concluzie, apreciem că serviciile acordate persoanelor cu handicap grav prin intermediul Compartimentului de specialitate al municipiului Marghita, în speţă angajarea asistentului personal, sunt de bună calitate, sunt monitorizate de inspectorii compartimentului de specialitate iar prin acţiunea preventivă a acestora s-a evitat apariţia conflictelor.
Prezentăm mai jos  situaţia privind dinamica angajării asistenţilor personali ai persoanelor cu handicap grav şi a indemnizaţiilor lunare. Menţionăm că la nivelul Primăriei Municipiului Marghita nu s-au înregistrat restanţe la plata salariilor asistenţilor personali sau a indemnizaţiilor.

 


	Luna
	Numărul de asistenţi personali pentru persoanele cu handicap
	Numărul de indemnizaţii cuvenite părinţilor sau adultului/reprezentantului legal/Ord.794/380/2002
	Număr
total
asistenţi personali şi număr total indemnizaţii

	
	TOTAL din care:
	Copii
	Adulţi
	TOTAL,
din care
	Părinţi/ reprezentant legal
	Adulţi/
Reprezent.
        legal
	

	
	1=2+3
	2
	3
	4=5+6
	5
	6
	7=1+4

	31.12.2020
	37
	14
	23
	125
	13
	112
	162

	 IAN
	0
	0
	0
	-4
	-1
	-3
	-4

	FEB
	-1
	-1
	0
	-2
	0
	-2
	-3

	MAR
	0
	0
	0
	0
	0
	0
	0

	APR
	-1
	0
	-1
	+4
	+1
	+3
	+3

	MAI
	-1
	-1
	0
	+2
	+1
	+1
	+1

	IUN
	0
	0
	0
	0
	0
	0
	0

	30.06.2021
	34
	12
	22
	125
	14
	111
	159






			ŞEF SERVICIU				INSPECTOR
			    Ciupe Elena			            Horvath Zita

ROMÂNIA
MUNICIPIUL MARGHITA
	   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001
       Calea Republicii,  nr.1,                                                                                      +40359409977
       Cod fiscal 4348947                                                                 	fax:      +40359409982
                                                   e-mail:primaria@marghita.ro

Nr. 7363 din 13.07.2021


R EFERAT DE APROBARE 
la proiectul de hotărâre privind activitatea  asistenţilor  personali  desfăşurată  în  semestrul I al anului 2021


	
             Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin(8) lit.a) din OUG nr. 57/2019, privind Codul administrativ, reprezentând instrumentul de prezentare şi motivare a proiectului  de hotărâre privind activitatea  asistenţilor  personali  desfăşurată  în  semestrul I al anului 2021.
Având în vedere prevederile Legii nr. 448/2006 privind  protecţia şi promovarea drepturilor  persoanelor cu handicap , republicată şi actualizată, art 40, alin.(2) „Serviciul public de asistenţă socială dispune efectuarea de controale periodice asupra activităţii asistenţilor personali şi prezintă semestrial un raport consiliului local”, precum şi prevederile H.G. nr.268/2007 pentru aprobarea  Normelor metodologice de aplicare a prevederilor Legii nr.448/2006 privind protecţia şi promovarea  drepturilor persoanelor cu handicap, art.2  alin (1),
In baza art. 129 , alin. (2),  lit.d) și alin. (7), lit b) din OUG  57/2019- Codul administrativ,  
	Față de cele de mai sus , vă rog să analizați proiectul privind activitatea  asistenţilor  personali  desfăşurată  în  semestrul I al anului 2021.





Primar
Marcel -Emil SAS- ADĂSCĂLIȚII    

ROMÂNIA
MUNICIPIUL MARGHITA
	   MARGITTA MEGYEI JOGU VAROS - MARGHITA TOWN

Serviciul administrație publică locală 
Nr. 7364 din 13.07.2021

RAPORT  DE SPECIALITATE 
la proiectul de hotărâre privind activitatea  asistenţilor  personali  desfăşurată  în  semestrul I al anului 2021
Având în vedere : 
- referatul de aprobare al primarului Municipiului Marghita înregistrat cu nr.7363 din 13.07.2021, în calitate de inițiator al proiectului de hotărâre; 
În conformitate cu prevederile art. 29, alin.1 din H.G. nr. 268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, Compartimentul de asistenţă socială de la nivelul primăriei, trebuie să prezinte  Consiliului local un raport care să conţină date referitoare la activitatea asistenţilor personali ai persoanelor cu handicap grav, precum: 
- Dinamica angajării asistenţilor personali;
- Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;
- Informaţii privind numărul de asistenţi personali instruiţi;
- Numărul de controale efectuate şi problemele sesizate.
 	Precizăm că în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap, rolul compartimentului de specialitate a fost acela de a monitoriza în condiţii optime atribuţiile şi obligaţiile care le revin asistenţilor personali ai persoanelor cu handicap grav, în vederea ameliorării situaţiei acestora, astfel încât aceştia să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale. Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale. Îngrijirile ce li se acordă, pot permite persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului de care suferă.
Ţinând cont de aceste aspecte, în 2021/semestrul I, Compartimentul de asistenţă socială din cadrul Serviciului Administraţie publică locală, autoritate tutelară şi  asistenţă socială, a elaborat raportul privind activitatea  asistenţilor  personali  desfăşurată  în  semestrul I al anului 2021conform anexei la proiectul de hotărâre.


ŞEF SERVICIU				INSPECTOR
			    Ciupe Elena			            Horvath Zita

